Бектурганова Күлбүбү

Күлбүбү Бектурганова (1939-жылы 8-сентябрда, Фрунзе шаарында төрөлгөн) - белгилүү жазуучу жана журналист, Кыргыз Республикасынын маданиятына эмгек сиңирген ишмери. 

 Өмүр баяны 
Күлбүбү Бектурганова 1939-жылы 8-сентябрда, Фрунзе шаарында (азыркы Бишкек) төрөлгөн. 1956-жылы Фрунзедеги №11 орто мектепти аяктап, 1961-жылы Москвадагы Ленин ордендүү Д.И.Менделеев атындагы химиялык-технология институтунун курулуш материалы боюнча инженер-технолог адистигин аяктаган. 2009-жылы тарых илимдерине кандидаттык диссертациясын коргогон. 1999-жылдан баштап Кыргыз Республикасынын Журналисттер союзунун мүчөсү. 2007-жылдан баштап Улуттук жазуучулар союзунун мүчөсү. 

 Эмгек жолу 
Алгачкы эмгек жолун “Фрунзегорстрой” ишканасында ири үйлөрдү куруу боюнча инженер-технолог болуп иштөөдөн баштаган. 

1962-жылы Курулуш министрлигинин алдындагы “Строитель” гезитинде штаттан тышкаркы кабарчы болуп иштеп, гезитке анын очерктери публицистикалык чыгармалары жарыяланып турган. 

1966-жылы Фрунзедеги политехникалык институтунун өндүрүштүк курулуш кафедрасында улук окутуучусу болуп ишетеген. Ошол эле жылы Кыргызстан Компартиясынын Фрунзе шаардык комитетинде курулуш жана шаардык чарба бөлүмүндө инструктору болгон. 

1966–1968-жж. Алматыдагы партиялык жогорку окуу жайында угуучусу болгон. 

1970–1973-жж. Фрунзе шаарындагы Биринчи май райондук комитетинде өнөр жай, транспорт бөлүмүнүн башчысы болгон. 

1973–1985-жж. Кыргызстан Компартиясынын Борбордук Комитетинде партиялык уюштуруу бөлүмүндө инспектор, бөлүм башчынын орун басары болуп тандалган. 

1985-жылы Талас облустук Аткаруу комитетинин төрагасынын биринчи орун басары болгон. 

1989-жылы Талас шаардык Аткаруу комитетинин башчысы болуп эмгектенген. 

1991–1995-жж. облустук “Китеп” бирикмесинин директору болуп иштеген. 

1985–1989-жж. Советтик аялдар комитетинин, Кыргыз ССРинин аялдар комитетинин мүчөсү болгон.

Кыргыз ССРинин Ардак грамотасы, Кыргызстан Компартиясынын Борбордук Комитетинин, СССР Советтик аялдар комитетинин төрт медалы менен сыйланган.

 Сыйлыктары 
2007-жылы Кыргызстандын аялдары жөнүндө китебинин сериялары үчүн Кыргыз Республикасынын Президентинин алкышын алган жана “Выбор Бета Кыргызстан – 2007” грамотасы менен сыланган. Бир нече дипломдор менен сыйланып, “Китеп искусствосу” конкурсунун жеңүүчүсү болгон. 

 Жарык көргөн китептери 
 Кыргыз тилинде 
Кыргызстандын асыл кыздары. /которгон М. Төлөмүшев./ – Б.: Мамлекеттик тил жана энциклопедия борбору, 2006. – 416 б.

 Орус тилинде 
Дочери земли киргизской. – Ф.: Кыргызстан, 1983. – 84 с.

Дочери земли кыргызской. – Б.: Start LTD, 2003. – 180 с.

Дочери земли кыргызской. – Б.: Кыргызстан, 2003. – 320 с.

Роль и место женшины и истории Кыргызстана (XIX начало XXI) – Б.: Центр государственного языка энциклопедии, 2006. – 192 с.

Дочери земли кыргызской. 2. – Б.: Бийиктик, 2007. – 336 с.

 Кыргыз, орус, англис тилдеринде 
Женщины в экономике Кыргызстана (авторлор: К. Бектурганова, Е.Лузанова.ОФ “Датка Айым Акылман”). – Б.: Учкун, – 95 б.

 Кыргыз, орус тилдеринде 
Кыргызстандын аялдары элетти өнүктүрүүдө. Женщины Кыргызстана в развитии села. (авторлор: К. Бектурганова, А.Пазылов ОФ “Датка Айым, Акылман”). – Б.: Учкун, 2006. – 85 с.
 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар
Категория:Кыргызстандын айымдары